Георгий Никитович Ковтунов

thumb|right|200px|Георгий Никитович Ковтунов
**Георгий Никитович Ковтунов** (26.5.1918, Ресей, Самара облысы, Алексеев ауданы, Орехово селосы - 7.5.1987, Мәскеу қаласы) - 2-дүниежүзілік соғысқа қатысушы, әскери қайраткер, генерал-лейтенант.

Қызылорда облысы, Шиелі ауданы, Шиелі кентіне қоныс аударып, орта мектепті осы жерде бітірген. 1936 жылы Ташкент әскери училищесіне оқуға түсіп, 1938 жылы Тбилиси қаласына ауысқан. 1939 жылы оқуды бітірген соң Иран шекарасындағы 80-артиллериялық полкте барлаушылар дивизионының бастығы қызметінде болды.
1941 жылдың қыркүйегінен Ұлы Отан соғысына қатысып, алғаш ұрыс жолын 76-атқыштар дивизиясы 80-артиллерия полкі құрамында Полтава облысы, Кременчуг қаласы (Украина) аймағында бастады. 1942 жылдың басында Ковтунов артиллерия дивизионының командирлігіне тағайындалды. Кейін бұл полк (80-артиллерия) 21-армияның 304-атқыштар дивизиясының қарамағына беріліп, Ковтунов онда штаб бастығы міндетін атқарды. 1942-43 жылдары 1-Прибалтика майданының 6-гвардиялық армияның 67-гвардиялық Витебск атқыштар дивизиясына қарасты 138-гвардиялық артиллериялық полкінің командирі қызметінде Сталинград, Курск шайқастарына қатысты. Оның полкі Батыс Двинадан (Даугава) өтуде жаудың 600 әскері мен офицерін, 46 автокөлігін, 14 артиллерия және миномет батареясын, 31 пулеметін, 51 оқ-дәрі тиелген арбасын, 28 дзоты мен 24 бақылау пунктін жойды. Сонымен қатар полк күшімен 8 танк, өздігінен жүретін артиллериялық 4 «Фердинанд» қондырғысы жойылып, жаудың 13 қарсы шабуылы тойтарылды. Осы ұрыстарда полкті шебер басқарғаны үшін Ковтуновқа КСРО Жоғарғы Кеңесі Төралқасының Жарлығымен Кеңес Одағының Батыры атағы берілді (22.7.1944).

1944 жылдың қыркүйегінде Ковтунов артиллерия қолбасшылығына тағайындалды. Соғыстан кейін Мәскеу әскери академиясын (1956) бітірді. 1964-83 жылдары КСРО Қорғаныс минстрлігінің мамандар жөніндегі Бас басқармасында жұмыс істеді. 1983 жылы запасқа шықты.

1978 жылы 21 наурызда оған «Қызылорда қаласының кұрметті азаматы» атағы берілді.
Ленин, Қазан революциясы, 2 рет Қызыл Ту, 1-дәрежелі Отан соғысы, Александр Невский, Еңбек Қызыл Ту, 2 рет «Қызыл Жұлдыз», 3-дәрежелі «КСРО Қарулы Күштерінде Отанға қызмет еткені үшін» ордендерімен, көптеген медальдармен марапатталған. 

## Дереккөздер


## Сыртқы сілтемелер
* Ел қаһармандары (Георгий Никитович Ковтунов)

Санат:26 мамырда туғандар
Санат:1918 жылы туғандар
Санат:Алексеев ауданында (Самара облысы) туғандар
Санат:7 мамырда қайтыс болғандар
Санат:1987 жылы қайтыс болғандар
Санат:Мәскеуде қайтыс болғандар
Санат:КСРО генерал-лейтенанттары
Санат:Кеңес Одағының батырлары
Санат:Ленин орденінің иегерлері
Санат:Қазан төңкерісі орденінің иегерлері
Санат:Қызыл Ту орденінің иегерлері
Санат:Александр Невский орденінің (КСРО) иегерлері
Санат:I дәрежелі Отан соғысы орденінің иегерлері
Санат:Еңбек Қызыл Туы орденінің иегерлері
Санат:Қызыл Жұлдыз орденінің иегерлері
Санат:III дәрежелі КСРО Қарулы Күштерде Отан үшін қызметі үшін орденінің иегерлері
Санат:Жауынгерлік еңбегі үшін медалінің иегерлері
Санат:Тбилиси жоғарғы артиллериялық командалық училищесі түлектері
Санат:Ұлы Отан соғысы артиллеристері
Санат:Кунцев зиратында жерленгендер
Санат:Мәскеу әскери академиясы түлектері
Санат:Қызылорданың құрметті азаматтары